(U mojoj bašti)
<poem>
Lijepa je moja sjenata bašta
K'o vrt čarobnog Edena -
Nju gradila je raskošna mašta
I jedna ljubav vatrena.

Cvjetovi njeni na krilu prhte
I leptiri joj cvjetaju.
U zvuku ptica boje joj drhte
I u mirisima lijetaju.

Lahori teku, jezerca pire,
A plavu svjetlost sunca joj šire
I bijele sjene trepere -

Tu u beharu statua neka
Plamnoga tvoga cjelova čeka
I plače pjesme - bisere...</poem>

Musa Ćazim Ćatić